ბუიუქ ჰანი

**ბუიუქ ჰანი** ( — "დიდი სასტუმრო") არის კარავანსარაია, რომელიც კვიპროსის ყველაზე დიდი კარავანსარაიაა და ითვლება კუნძულზე ერთ-ერთ ყველაზე მნიშვნელოვან შენობად. იგი მდებარეობს კვიპროსის დედაქალაქში და აშენდა 1572 წელს ოსმალთა იმპერიის მიერ, მას შემდეგ, რაც მათ კვიპროსი ვენეციელებისგან დაიპყრეს. ღია ეზოს ცენტრში მდებარეობს მეჩეთი და აბლუცების შადრევანი. ბრიტანული მმართველობის პერიოდში იგი გამოიყენებოდა, როგორც ქალაქის პირველი ციხე.

## ისტორია 
ისტორიული წყაროების მიხედვით, შენობა აშენდა 1572 წელს მუზაფერ ფაშას მეთაურობით, რომელიც იყო კვიპროსის პირველი ოსმალი გუბერნატორი, და ის ქოზა ჰანის მიხედვით იყო მოდელირებული, რომელიც მდებარეობს ბურსაში. შენობა აშენდა ძველი ნანგრევების ადგილას. თუმცა არქეოლოგი ტუნჯერ ბაღიშქანი შენობის მშენებლობას მუზაფერ ფაშას მემკვიდრეს — სინან ფაშას მიაკუთვნებს, ვინაიდან მუზაფერ ფაშა 1571 წლის 26 აგვისტოს ტრიპოლიტანიის გუბერნატორად დაინიშნა. შენობის შესახებ ცნობილია ერთი წერილი სელიმ II-ისგან, სადაც მას აცნობეს, რომ რამდენიმე მაღაზია დაანგრიეს კარავანსარაის ასაშენებლად, და სელიმმა ბრძანა, რომ თუ კარავანსარაი ვაყფისთვის არ იქნებოდა მომგებიანი, უნდა დაენგრიათ და მაღაზიებით შეეცვალათ. *İslâm Ansiklopedisi* მიხედვით, მუზაფერ ფაშამ სტამბოლიდან მოითხოვა არქიტექტორი კვიპროსის ციხესიმაგრეების აღსადგენად. გამოგზავნილ არქიტექტორს ბოსტანი ერქვა და შესაძლებელია, რომ ბუიუქ ჰანი სწორედ მან ააშენა.

თავდაპირველად, კარავანსარაის უწოდებდნენ „იენი ჰანს“ („ახალი ჰანი“). მოგვიანებით კი მას "ალანიელილარის ჰანი" ("ალანიელელთა ჰანი") შეარქვეს, რადგან მას ხშირად სტუმრობდნენ ალანიელი ვაჭრები. თუმცა, როდესაც ასმალთის მოედნის პირისპირ აშენდა შედარებით პატარა ქუმარჯილარ ჰანი, ბუიუქ ჰანი XVII საუკუნეში ცნობილ იქნა როგორც „დიდი ჰანი“. 1903-1947 წლებში შენობა კვლავ გამოიყენებოდა როგორც სასტუმრო. 1947-1962 წლებში კი ის იქცა საცხოვრებლად, სადაც ღარიბ ოჯახებს შეუძლიათ იაფად დაექირავებინათ ოთახები.

ჰანში შესასვლელი ორი კარით ხდება — აღმოსავლეთიდან და დასავლეთიდან. მთავარი კარი მდებარეობს აღმოსავლეთ მხარეს და გადის ასმალთის მოედანზე. ყოველი ოთახის შიგნით განთავსებულია ბუხარი და მის ზემოთ ექვსწახნაგა ან რვაწახნაგა ქვის ბოლოთუნები; რუპერტ განისმა ეს ბოლოთუნები მიიჩნია უნიკალურ ელემენტად და ივარაუდა, რომ ისინი შეიძლება შუა საუკუნეების იმ შენობიდან იყოს შემორჩენილი, რომელიც ადრე იდგა ამ ადგილზე.

## თანამედროვე გამოყენება 
რესტავრაციის შემდეგ, ევქაფის ადმინისტრაცია განსაზღვრავს ქირავნობის პირობებში, რომ ბუიუქ ჰანში გაყიდული ყველა პროდუქტი უნდა იყოს თავად ქირავნებლებ მიერ დამზადებული, ხოლო გარე წარმოების პროდუქციის გაყიდვა აკრძალულია. ამის შედეგად, კარავანსარაის მაღაზიებში იყიდება ტრადიციული კვიპროსული ხელნაკეთი ნივთები, რომელთა უმრავლესობა მზადდება ქალების მიერ. ევქაფის ადმინისტრაცია ახორციელებს რეგულარულ შემოწმებებს ქირავნებლებზე კონტროლის მიზნით და არღვევს პირობების დაცვის შემთხვევაში გაფრთხილებასაც გასცემს.

## გალერეა 

ფაილი:Nicosia Buyuk Han 01.jpg|ბუიუქ ჰანის ეზოს ხედი
ფაილი:Nicosia Buyuk Han 02.jpg|ბუიუქ ჰანის კოლონადები და აივნები
ფაილი:Cipro-Nicosia02.jpg|ბუიუქ ჰანის შესასვლელი
ფაილი:Buyuk Han.jpg|ბუიუქ ჰანის შიდა ეზო
ფაილი:Cipro-Nicosia04.jpg|ბუიუქ ჰანის შიდა ეზოს ხედი სხვა კუთხიდან
ფაილი:Cipro-Nicosia05.jpg|ბუიუქ ჰანის აღმოსავლეთი კედელი
ფაილი:Büyük Han in Lefkoşa.jpg|ბუიუქ ჰანის ცენტრალური ეზო
ფაილი:Avlu Büyük Han Lefkosa.jpg|ბუიუქ ჰანის ცენტრალური მეჩეთი

## იხილეთ აგრეთვე
*ქუმარჯილარ ჰანი

## ლიტერატურა
*

*

*

*

*

*

## რესურსები ინტერნეტში
*დიდი ჰანი, ანუ ბუიუქ ჰანი

*ბუიუქ ჰანი (დიდი ჰანი)

## სქოლიო
კატეგორია:კვიპროსის ოსმალური არქიტექტურა
კატეგორია:კვიპროსის სასტუმროები
კატეგორია:კვიპროსი